CELEX: 62013CB0384
Language: et
Date: 2014-12-04 00:00:00
Title: Kohtuasi C-384/13: Euroopa Kohtu (kümnes koda) 4. detsembri 2014 . aasta määrus (Tribunal Supremo eelotsusetaotlus – Hispaania) – Estación de Servicio Pozuelo 4 SL versus GALP Energía España SAU (Eelotsusetaotlus — Euroopa Kohtu kodukorra artikkel 99 — Keelatud kokkulepped — EÜ artikkel 81 — Mootorikütuse ja muu kütuse ainuõiguslik tarneleping — Määrus (EMÜ) nr 1984/83 — Artikli 12 lõige 2 — Määrus (EÜ) nr 2790/1999 — Artikli 4 punkt a ja artikli 5 punkt a — Ainuõiguse kestus — Vähetähtis kokkulepe)

16.2.2015   
            
            
               ET
            
            
               Euroopa Liidu Teataja
            
            
               C 56/3
            
         Euroopa Kohtu (kümnes koda) 4. detsembri 2014. aasta määrus (Tribunal Supremo eelotsusetaotlus – Hispaania) – Estación de Servicio Pozuelo 4 SL versus GALP Energía España SAU
   (Kohtuasi C-384/13) (1)
   
   ((Eelotsusetaotlus - Euroopa Kohtu kodukorra artikkel 99 - Keelatud kokkulepped - EÜ artikkel 81 - Mootorikütuse ja muu kütuse ainuõiguslik tarneleping - Määrus (EMÜ) nr 1984/83 - Artikli 12 lõige 2 - Määrus (EÜ) nr 2790/1999 - Artikli 4 punkt a ja artikli 5 punkt a - Ainuõiguse kestus - Vähetähtis kokkulepe))
   (2015/C 056/03)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja menetluse pooled
   
   
      Kaebaja: Estación de Servicio Pozuelo 4 SL
   
      Vastustaja: GALP Energía España SAU
   
      Resolutsioon
   
   
               1.
            
            
               Selline leping, nagu on kõne all põhikohtuasjas, millega seatakse naftatoodete tarnija kasuks hoonestusõigus eesmärgiga ehitada teenindusjaam ja anda see kõnealuse õiguse kehtivusajaks üürile maatüki omanikule koos sama kaua kehtiva ainuõigusliku ostukohustusega, ei piira põhimõtteliselt märgatavalt konkurentsi ja seega selle suhtes ei kohaldata EÜ artikli 81 lõikes 1 sätestatud keeldu, kuna esiteks tarnija turuosa ei ületa 3 %, olgugi et kolme teise tarnija koguturuosa on ligikaudu 70 %, ja teiseks kõnealuse lepingu kehtivusaeg ei ületa ilmselgelt asjaomasel turul üldiselt sõlmitud lepingute keskmist kehtivusaega; seda asjaolu peab kontrollima eelotsusetaotluse esitanud kohus.
            
         
               2.
            
            
               Komisjoni 22. detsembri 1999. aasta määruse (EÜ) nr 2790/1999 asutamislepingu artikli 81 lõike 3 kohaldamise kohta vertikaalkokkuleppe ja kooskõlastatud tegevuse liikide suhtes artikli 12 lõiget 2 tuleb tõlgendada nii, et 31. mail 2000 kehtinud leping, mis sisaldas konkurentsikeelu tingimust ja mis vastas komisjoni 22. juuni 1983. aasta määruses (EMÜ) nr 1984/83 asutamislepingu artikli 85 lõike 3 kohaldamise kohta ainuõigusliku ostukokkuleppe liikide suhtes, mida on muudetud komisjoni 30. juuli 1997. aasta määrusega (EÜ) nr 1587/97, sätestatud erandi tingimustele, kuid ei vasta määruses nr 2790/1999 sätestatud erandi tingimustele, jääb EÜ artikli 81 lõikes 1 sätestatud keelu kohaldamisalast välja kuni 31. detsembrini 2001.
            
         
      (1)  ELT C 274, 21.9.2013.